Bukarest

Bukarest ( Bucureşti) je stolica a z nimale 1,9 milionami wobydlerjow zdobom najwjetše město Rumunskeje a sedme najwjetše cyłeje Europskeje unije. Nadeńdźe so w južnym dźělu kraja we walachiskej runinje, južnje Karpatow a sewjernje Dunaja. 

Po tym, zo bě w lěće 1659 doskónčnje narunał Târgoviște jako krajnu stolicu, wuwi so k politiskemu, hospodarskemu a kulturnemu srjedźišću Walachiskeje a pozdźišo Rumunskeje. Město je sydło wjacorych uniwersitow a druhich wysokich šulow, dźiwadłow, muzejow a dalšich kulturnych institucijow kaž tež parlamenta a knježerstwa Rumunskeje.

Měšćanska wysoka kultura a dominowacy francoski wliw w architekturje wunjeseštej městu přimjeno Micul Paris („Mały Paris“ abo tež „Paris wuchoda“). Pod knjejstwom komunistiskeho diktatora Nicolae Ceaușescu buchu pak na dobro monumentalnych twarjenjow historiske štwórće we wulkej měrje zničene.

 Wobrazy 

 Žórła 

 Wotkaz 

Kategorija:Stolica w Europje